Lytta vesicatoria
Animalia — Arthropoda Classis : Insecta  Ordo : Coleoptera  Subordo : Polyphaga  Infraordo : Cucujiformia  Superfamilia : Tenebrionoidea  Familia : Meloidae  Subfamilia : Meloinae  Tribus : Lyttini  Genus : Lytta  Species : L. vesicatoria  Lytta vesicatoria  Linnaeus, 1758   Lytta vesicatoria (a Graeco lytta 'furor' + Latino vesica sensu 'pustula') est vesicatorium familiae Meloidarum coleopterum. Spanish fly appellatur Anglice, et ei simile est nomen in aliis linguis, quamquam non solum in Hispania viget. Species vulgo aliquando appellatur Cantharis vesicatoria, sed genus Cantharis est familiae non cognatae, Cantharidarum. Lytta vesicatoria ad 5 centesimas cantharidini continet, quod carnem animalium inflammat. Pulvis aliquando cantharidum appellatus ex Lyttis vesicatoriis factus est, colore testaceo olivaceoque, odore iniucundo, et sapore amaro. Hic pulvis animalibus rusticis nonnumquam datur ut ad coniunctionem incitentur (Gottlieb 1992:68). Cantharida in urina emissa urethram inflammant et priapismum movent (Gottlieb 1992), quam ob rem Lytta vesicatoria hominibus data est causa corruptelae. Hic mos est periculosus, cum summa necessaria sit minima, et differentia inter medicamentum efficax et medicamentum noxium est angustissima. Cantharida urinationem molestam, febrem, et aliquando emissionem sanguineam efficiunt; possunt etiam perenne renum genitaliumque damnum movere (Gottlieb 1992).